CELEX: 62012TN0163
Language: lv
Date: 2012-04-11 00:00:00
Title: Lieta T-163/12: Prasība, kas celta 2012. gada 11. aprīlī — Ternavsky /Padome

2.6.2012   
            
            
               LV
            
            
               Eiropas Savienības Oficiālais Vēstnesis
            
            
               C 157/11
            
         Prasība, kas celta 2012. gada 11. aprīlī — Ternavsky/Padome
   (Lieta T-163/12)
   2012/C 157/19
   Tiesvedības valoda — franču
   
      Lietas dalībnieki
   
   
      Prasītājs: Anatoly Ternavsky (Maskava, Krievija) (pārstāvji — C. Rapin un E. Van den Haute, advokāti)
   
      Atbildētāja: Eiropas Savienības Padome
   
      Prasījumi
   
   Prasītāja prasījumi Vispārējai tiesai ir šādi:
   
               —
            
            
               atzīt šo prasību par pieņemamu;
            
         
               —
            
            
               atcelt Padomes 2012. gada 23. marta Īstenošanas lēmuma 2012/171/KĀDP, ar ko īsteno Lēmumu 2010/639/KĀDP par ierobežojošiem pasākumiem pret Baltkrieviju, II pielikuma 2. punktu un Padomes 2012. gada 23. marta Īstenošanas regulas (ES) Nr. 265/2012, ar ko īsteno 8.a panta 1. punktu Regulā (EK) Nr. 765/2006 par ierobežojošiem pasākumiem attiecībā uz Baltkrieviju, II pielikuma 2. punktu;
            
         
               —
            
            
               piespriest Padomei samaksāt visus tiesāšanās izdevumus;
            
         
               —
            
            
               gadījumā, ja Vispārējā tiesa nolemtu, ka nav pamata lemt par prasījumiem, piespriest Padomei atlīdzināt tiesāšanās izdevumus, piemērojot gan Vispārējās tiesas Reglamenta 87. panta 6. punkta, gan 90. panta a) punkta noteikumus.
            
         
      Pamati un galvenie argumenti
   
   Prasības pamatošanai prasītājs izvirza trīs pamatus.
   
               1)
            
            
               Ar pirmo pamatu tiek apgalvots, ka fakti ir konstatēti acīmredzami kļūdaini attiecībā uz Padomes tiesību aktos norādītiem iemesliem, kuru rezultātā prasītājs tika iekļauts to personu sarakstā, pret kurām vērstas sankcijas.
            
         
               2)
            
            
               Ar otro pamatu tiek apgalvots, ka apstrīdētie tiesību akti nav pietiekami pamatoti, ciktāl norādītie iemesli nekādi nepalīdz saprast šīs iekļaušanas nepieciešamību.
            
         
               3)
            
            
               Ar trešo pamatu tiek apgalvots, ka ir pārkāpts Lēmums 2010/639/KĀDP un Regula (EK) Nr. 765/2006, kuros ir veikti grozījumi, kā arī nediskriminācijas princips, pirmkārt, jo šie tiesību akti tika piemēroti darījumu cilvēkam, nepierādot prezidenta Lukašenko režīma atbalsta darbības, ko viņam varētu pārmest, un, otrkārt, jo citi darījumu cilvēki, kurus Padome arī uzskatīja par pietuvinātiem Baltkrievijas valsts varai, atšķirībā no prasītāja netika iekļauti Eiropas sankciju sarakstos.